கேள்வி: ஓவேரா ஆரு காட்டுயிர் காப்பகம் - புவியியல் என்பது என்ன?
பதில்: ஓவேரா ஆரு காட்டுயிர் காப்பகம் காசுமீர் மாகாணத்தின் அனந்த்நாக் மாவட்டத்தில் உள்ள லிடர் வனப் பிரிவில் அமைந்துள்ளது. இதன் வடக்கில் சிந்து பள்ளத்தாக்கு, மேற்கில் டாச்சிகம் தேசியப் பூங்கா எல்லைகளாக உள்ளன. இந்த சரணாலயத்தில் 38 வனத் பிரிவுகள் உள்ளன. ஓவரா-ஆரு வனவிலங்கு சரணாலயம் என்பது ஜீலம் ஆறு துணை நதியான லிடர் ஆற்றின்நீர்ப்பிடிப்புப் பகுதியில் உள்ளது. இது நீர்ப்பாசனம் மற்றும் குடிநீர்க்கான முக்கிய ஆதாரமாக அமைகிறது. இந்த சரணாலயத்தின் புவியியல் அம்சங்களில் ஏரிகள், பனிப்பாறைகள் மற்றும் மலை சிகரங்கள் அடங்கும். கடல் மட்டத்திலிருந்து 5,425 மீட்டர் (17,799 ) உயரத்தில் உள்ள தர்சார் ஏரி மற்றும் கோலாஹாய் ஆகியவை மிகவும் குறிப்பிடத்தக்கவை. இது சரணாலயத்தின் மிக உயரமான இடமாகும். ஓவேரா-ஆரு வனவிலங்கு சரணாலயம் மிதவெப்பமண்டலம் கொண்டுள்ளது. இது பருவப் பெயர்ச்சிக் காற்று எட்டாத தூரத்தில் உள்ளது. குளிர்காலத்தில் பனிப்பொழிவு வடிவில் மழைப்பொழிவு அதிகமாக உள்ளது.
கேள்வி: ஓவேரா ஆரு காட்டுயிர் காப்பகம் - தாவரங்களும் விலங்கினங்களும் பற்றி நீங்கள் என்ன அறிந்துள்ளீர்கள்?
பதில்: இந்த காப்பகத்தின் தாவரங்கள் வளம் காப்பக உயரத்திற்கு ஏற்ப மாறுபடும். இலையுதிர் 2600 மீட்டர் உயரத்திற்கு கீழே காணப்படுகின்றன. இங்கு ''ஏசுக்குலசு இண்டிகா'', ''ஜுக்லான்சு ரெஜியா'', ''பிராக்சினஸ்'', ''பாடசு கார்னுட்டா'', ''டாக்சிகோடெண்ட்ரான் சக்டேனியா'', ''பைரசு லானாட்டா'' ஆகியவை வளர்க்கின்றன. மிதவெப்ப ஊசியிலைக் காடு 2,600 முதல் 3,000 மீட்டர் வரை அமைந்துள்ளது. இது பெரும்பாலும் உலர்ந்த மண்ணில் நீல பைன், ஈரமான மண்ணில் வெள்ளி பிர் (Abies pindrow) வளர்கிறது. பிர்ச் காடுகள் 3000 முதல் 3500 மீட்டர் வரை உள்ளன. மிகவும் பொதுவான சிற்றினங்களாக வெள்ளை பிர்ச் (பெடுலா யூட்டிலிசு) இங்கு காணப்படுகிறது. ''ஜூனிபெரசு'' சிற்றினங்கள் 3500 முதல் 3800 மீட்டர் வரை ஆல்பைன் புதரில் வளரும். ஓவர்-ஆரு வனவிலங்கு காப்பகத்தில் பதிவு செய்யப்பட்ட 117 பறவை சிற்றினங்கள் உள்ளன. இவற்றில் 89 சிற்றினங்கள் (எட்டு சிம்பாட்ரிக் சிலம்பன்கள் உட்பட) சரணாலயத்திற்குள் இனப்பெருக்கம் செய்கின்றன. சரணாலயத்தில் காணப்படும் உலகளவில் அச்சுறுத்தப்படும் பறவை இனங்கள் ஆபத்தான மஞ்சள் பாறு (''நியோஃப்ரான் பெர்க்னோப்டெரசு'') பாதிக்கப்படக்கூடிய காசுமீர ஈப்பிடிப்பான் (''பைசெடுலா சூப்ருப்ரா'') மற்றும் அச்சுறுத்தலுக்கு அண்மித்த இனங்களாக உள்ள ஐரோப்பிய பனங்காடை (''கொரசியாசு கர்ருலசு'') மற்றும் டைட்லரின் இலை கதிர்க்குருவி (''பிலோசுகோபசு டைட்லரி'') ஆகும். சரணாலயத்தில் பதிவு செய்யப்பட்ட 18 வகையான பட்டாம்பூச்சிகளில், நான்கு பன்னாட்டு இயற்கைப் பாதுகாப்புச் சங்கத்தின் செம்பட்டியலில் பட்டியலிடப்பட்டுள்ளன. ஓவர்-ஆரு வனவிலங்கு காப்பகத்தில் அருகிய மான் இனமான காசுமீர் மான் (''செர்வசு கங்லு கங்லு'') வாழிட வரம்பிற்குள் அமைந்துள்ளது. இந்த சரணாலயத்தில் காணப்படும் பிற பாலூட்டிகளில் 18 சிற்றினங்கள் உள்ளன. இவற்றில் காசுமீர கத்தூரி மான் (மோசுகசு குப்ரூசு) ஆசிய ஐபெக்சு (''காப்ரா சிப்ரிகா'') இமயமலை செரோவ் (''கேப்ரிகோர்னிசு தார்வா'') இந்தியச் சிறுத்தை (''பாந்தேரா பார்டுசு'') ஆசியக் கறுப்புக் கரடி (''உர்சசு திபெத்தினசு'') இமயமலைப் பழுப்பு கரடி (''யுர்சசு ஆர்க்டோசு'') தங்க மர்மோட் (மர்மோட்டா சப்) மற்றும் வல்ப்சு (பாக்சு) முதலியன அடங்கும்.